钦定古今图书集成/明伦汇编/闺媛典/第249卷 > 柯某妻彭氏
## 钦定古今图书集成/明伦汇编/闺媛典/第249卷 > 柯某妻彭氏

按《宝庆府志》：“彭氏，新化彭景虞女。适柯某。三载而景
虞以故得罪于柯父，柯父怒而并弃其媳。氏多方求
容，不许，竟为其子再娶，氏誓不他适。时人闻其贤，欲
娶之，佩刀以拒。历数载，于邑成疾，犹冀一见夫面。夫
适以事至近地，传言郎来，氏喜不胜，而终畏父命，不
敢入室而去。氏遂气绝。”